രശ്മി സോമൻ

മലയാളചലച്ചിത്രങ്ങളിലും ടെലിവിഷൻ പരമ്പരകളിലും സജീവമായി പ്രവർത്തിച്ചിരുന്ന ഒരു അഭിനേത്രിയാണ് രശ്മി സോമൻ.https://www.ibtimes.co.in/penmanassu-actress-reshmi-soman-marries-second-time-627706https://www.deccanchronicle.com/150719/entertainment-mollywood/article/reshmi-soman-starts-fresh-innings അക്കരപ്പച്ച, അക്ഷയപാത്രം, ശ്രീകൃഷ്ണലീല, പെൺമനസ്സ് എന്നിങ്ങനെ വിവധ സീരിയലുകളിൽ നായികയായി അഭിനയിച്ചു. ആദ്യത്തെ കൺമണി (1995), ഇഷ്ടമാണ് നൂറുവട്ടം (1996) വർണ്ണപ്പകിട്ട് (1997), അരയന്നങ്ങളുടെ വീട് (2000) എന്നിങ്ങനെ നിരവധി ചലച്ചിത്രങ്ങളിലും അഭിനയിച്ചിട്ടുണ്ട്.

 ആദ്യകാല ജീവിതം 
തൃശ്ശൂർ ജില്ലയിലെ ഗുരുവായൂർ തിരുവെങ്കിടം സ്വദേശിനിയാണ് രശ്മി സോമൻ.

 അഭിനയ ജീവിതം 
പഠനകാലത്ത് ടെലിവിഷൻ പരമ്പരകളിലൂടെയാണ് രശ്മി സോമൻ അഭിനയരംഗത്തേക്കു കടന്നുവരുന്നത്. ഹരി, താലി, അക്കരപ്പച്ച, അക്ഷയപാത്രം, ഭാര്യ, സപത്നി, മകളുടെ അമ്മ എന്നിങ്ങനെ നിരവധി സീരിയലുകളിൽ അഭിനയിച്ചു. ടി.എസ് സജി, എ.എം. നിസാർ എന്നിവർ സംവിധാനം ചെയ്ത ചില സീരിയലുകളിൽ നായികയായി. പി ടി കുഞ്ഞുമുഹമ്മദിന്റെ മഗ്‌രിബ് എന്ന ചിത്രത്തിലൂടെ ചലച്ചിത്രരംഗത്തേക്കു പ്രവേശിച്ചു. ഇഷ്ടമാണ് നൂറുവട്ടം എന്ന സിനിമയിൽ നായികയായതിനുശേഷം നിരവധി ചലച്ചിത്രങ്ങളിൽ അഭിനയിച്ചു. എം.ബി.എ. പഠനം പൂർത്തിയാക്കിയ ശേഷവും രശ്മി സോമൻ അഭിനയം തുടർന്നു.

 സ്വകാര്യ ജീവിതം 
ടെലിവിഷൻ പരമ്പരകളിൽ സജീവമായി പ്രവർത്തിക്കുന്ന സമയത്ത് രശ്മി സോമനും മിനിസ്ക്രീൻ സംവിധായകൻ എ.എം. നസീറും തമ്മിൽ പ്രണയത്തിലായി. 2001-ൽ ഇരുവരും തമ്മിലുള്ള വിവാഹം നടന്നു. വിവാഹശേഷവും രശ്മി അഭിനയം തുടർന്നിരുന്നു. എന്നാൽ വൈകാതെ തന്നെ രശ്മിയും നസീറും വിവാഹമോചിതരായി. പിന്നീട് ഗോപിനാഥിനെ വിവാഹം കഴിച്ച രശ്മി അദ്ദേഹത്തോടൊപ്പം വിദേശത്തേക്കു താമസം മാറി. അതോടെ അഭിനയരംഗം ഉപേക്ഷിച്ചു. രശ്മിയുടെ ആദ്യഭർത്താവ് നസീറും പിന്നീട് വിവാഹിതനായിരുന്നു.

 മറ്റു പരിപാടികളിൽ 
വിവാഹശേഷം അഭിനയരംഗത്തു നിന്നു വിട്ടുനിന്ന രശ്മി ഏറെ നാളുകൾക്കു ശേഷം സൂര്യ ടി.വി.യിൽ സംപ്രേഷണം ആരംഭിച്ച സൂപ്പർ ഡിഷ് എന്ന കുക്കറി ഷോ അവതരിപ്പിച്ചു. മഴവിൽ മനോരമ ചാനലിലെ ഒന്നും ഒന്നും മൂന്ന്, ഇവിടെ ഇങ്ങനാണ് ഭായി എന്നീ ഹാസ്യപരിപാടികളിലും പങ്കെടുത്തിട്ടുണ്ട്.

 അഭിനയിച്ചവ 
 ചലച്ചിത്രങ്ങൾ 
 വർഷം  സിനിമ  സംവിധാനം  കഥാപാത്രം  1990 നമ്മുടെ നാട്	 കെ സുകുമാരൻ   1993 മഗ്‌രിബ് പി ടി കുഞ്ഞുമുഹമ്മദ്   1994 ചകോരം എം എ വേണു സുനന്ദ  1995 ആദ്യത്തെ കൺ‌മണി രാജസേനൻ അംബികയുടെ സഹോദരി 1995  അനിയൻ ബാവ ചേട്ടൻ ബാവ	 രാജസേനൻ പ്രേമചന്ദ്രന്റെ അനിയത്തി  1995 സാദരം	 ജോസ് തോമസ് ശ്രീക്കുട്ടി  1996 ഇഷ്ടമാണു നൂറുവട്ടം	 സിദ്ദിഖ് ഷമീർ ശിൽപ്പ ഫെർണാണ്ടസ്  1996 സാമൂഹ്യപാഠം	 കരീം ശ്രീദേവി  1997 വർണ്ണപ്പകിട്ട് ഐ വി ശശി മോളിക്കുട്ടി  1997 കണ്ണൂർ ഹരിദാസ് സാജിറ  1998 എന്ന് സ്വന്തം ജാനകിക്കുട്ടി			 ടി ഹരിഹരൻ സരോജിനി  1999 പ്രേം പൂജാരി	 ടി. ഹരിഹരൻ മുരളിയുടെ സഹോദരി   2000 ഡ്രീംസ്	 ഷാജൂൺ കാര്യാൽ	 ശ്യാമ  2000 ശ്രദ്ധ	 ഐ വി ശശി ബീന  2000 അരയന്നങ്ങളുടെ വീട് എ.കെ. ലോഹിതദാസ് സുനന്ദ   2000 സൂസന്ന		 ടി വി ചന്ദ്രൻ സൂസന്നയുടെ മകൾ  2005 ഉള്ളം	 എം ഡി സുകുമാരൻ 

 സീരിയലുകൾ 
 സീരിയൽ  ചാനൽ  സംവിധാനം  കഥാപാത്രം ഹരി ദൂർദർശൻകൃഷ്ണകൃപസാഗരം അമൃത ടി വി യശോദ വിവാഹിത മഴവിൽ മനോരമ അർച്ചന അനുരാഗം മഴവിൽ മനോരമ ഹേമ സ്ത്രീ ഏഷ്യാനെറ്റ് നൊമ്പരപ്പൂവ്ഏഷ്യാനെറ്റ് റീത്ത അക്കരപ്പച്ച ഏഷ്യാനെറ്റ്  അക്ഷയപാത്രം (2001) ഏഷ്യാനെറ്റ് ശ്രീകുമാരൻ തമ്പി കമല മകളുടെ അമ്മ സൂര്യാ ടി.വി. എ.എം. നസീർ മകൾ മരുമകൾ  സൂര്യാ ടി.വി. എ.എം. നസീർ കടമറ്റത്ത് കത്തനാർ ഏഷ്യാനെറ്റ് ടി.എസ്. സജി എമിലി നിക്കോളാസ് മന്ത്രകോടി (2005) ഏഷ്യാനെറ്റ് എ.എം. നസീർ രേവതി പെൺമനസ്സ് സൂര്യാ ടി.വി. ടി.എസ്. സജിഅലീന  ശ്രീകൃഷ്ണലീല ഏഷ്യാനെറ്റ് സുരേഷ് ഉണ്ണിത്താൻ താലി സൂര്യാ ടി.വി. കലാധരൻശംഖുപുഷ്പം ഏഷ്യാനെറ്റ്സ്നേഹതീരംസ്വരരാഗം ഏഷ്യാനെറ്റ്ഭാര്യ ഏഷ്യാനെറ്റ്സപ്ത്തിനി ഏഷ്യാനെറ്റ്അന്നകൈരളി സമയംഏഷ്യാനെറ്റ്മുറപ്പെണ്ണ് ദൂർദർശൻഅപർണ ഏഷ്യാനെറ്റ്മംഗല്യംഏഷ്യാനെറ്റ്123 സാറ്റ് ഏഷ്യാനെറ്റ്മൗനം സൂര്യാ ടി.വി.വിക്രമാദിത്യൻ ഏഷ്യാനെറ്റ്സ്വാമി അയ്യപ്പൻ ഏഷ്യാനെറ്റ്ശ്രീകൃഷ്ണലീലഏഷ്യാനെറ്റ്പെണ്മനസ്സ് സൂര്യാ ടി.വി.അനുരാഗംമഴവിൽ മനോരമകാർത്തികദീപംസീ കേരളം എന്റെ മാതാവ്സൂര്യാ ടി.വി.ഭാഗ്യലക്ഷ്മിസീ കേരളം മായാമയൂരംസീ കേരളം ചന്ദ്രികയിൽ അലിയും ചന്ദ്രകാന്തം ഏഷ്യാനെറ്റ്കഥാനായിക മഴവിൽ മനോരമമീനൂസ് കിച്ചൻമഴവിൽ മനോരമ

 അവലംബം 

 പുറം കണ്ണികൾ 

വർഗ്ഗം:മലയാളചലച്ചിത്രനടിമാർ
വർഗ്ഗം:മലയാള ടെലിവിഷൻ നടിമാർ
വർഗ്ഗം:തൃശ്ശൂർ ജില്ലയിൽ ജനിച്ചവർ